钦定古今图书集成/明伦汇编/氏族典/第394卷 > 李知孝
## 钦定古今图书集成/明伦汇编/氏族典/第394卷 > 李知孝

按《宋史李知孝传》：“知孝字孝章，参知政事光之孙，嘉
定四年进士，尝为右丞相府主管文字，拜监察御史。
上疏阴诋真德秀等，又奏洪咨夔，镌三秩，拜右正言。
又奏张忠恕落职镌秩罢郡。知孝拜殿中侍御史，升
侍御史。绍定元年迁右司谏，进右谏议大夫。五年，迁
工部尚书兼侍读，越月进兵部。明年，理宗亲政，以宝”
谟阁学士出知宁国。端平初，监察御史洪咨夔、权直
舍人院吴泳交章论駮，镌秩罢祠，继送婺州居住，徙
瑞州。知孝起自名家，苟于仕进，排斥诸贤，殆尽。世指知孝、梁成大、莫泽为“三凶”，卒以贬死，天下快之。